AUCT ไม่สดใส กำไร Q2 หด 29% เหตุรายได้การบริการลด จ่อปันผล 0.10 บ./หุ้น
AUCT ไม่สดใส กำไร Q2/59 หด 29% มาที่ 24.58 ลบ. จากปีก่อน 34.74 ลบ. เหตุรายได้การบริการลด ด้าน 6 เดือนแรกกำไรลดลง 42% อยู่ที่ 56.18 ลบ. จากปีก่อน 96.09 ลบ. พร้อมปันผล 0.10 บ./หุ้น XD 22 ส.ค.59 จ่าย 7 ก.ย.นี้
10 ส.ค. 2559

บริษัท สหการประมูล จำกัด (มหาชน) หรือ AUCT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 24.58 ล้านบาท หรือมีกำไรสุทธิ 0.04 บาทต่อหุ้น ลดลง 29% จากช่วงเดียวกันของปีก่อนที่มีกำไรสุทธิ 34.74 ล้านบาท หรือมีกำไรสุทธิ 0.06 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 56.18 ล้านบาท หรือ 0.10 บาทต่อหุ้น ลดลง 42% จากช่วงเดียวกันของปีก่อนที่มีกำไรสุทธิ 96.09 ล้านบาท หรือ 0.17 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการบริการลดลง
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค.59 ถึงวันที่ 30 มิ.ย.59 เป็นเงินสดจำนวน 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.59 และกำหนดจ่ายเงินปันผลในวันที่ 7 ก.ย.59